Prostatos vėžys

Prostatos vėžys – piktybinė prostatos liga, dažniausia vyrams diagnozuojama vėžio forma. Beveik visais atvejais tai yra prostatos adenokarcinoma, kylanti iš liaukinio prostatos audinio ląstelių. Prostatos vėžys diagnozuojamas dažnai, tačiau tik nedidelei daliai pacientų sukelia simptomus, todėl ne visuomet turi būti gydomas.

 Epidemiologija 
miniatiūra|Mirtingumas dėl prostatos vėžio pasaulyje, 2004 metų PSO duomenys.
Sergamumas prostatos vėžiu Lietuvoje didėja, per metus nustatoma apie 2000 naujų atvejųVėžio informacijos centras, VUOI. Pasaulyje sergamumas labai nevienodas, Europoje jis yra nuo 90/100 000 Švedijoje iki 35/100 000 IspanijojeHaas et al. The worldwide epidemiology of prostate cancer: perspectives from autopsy studies. Can J Urol 2008;15(1):3866-71.. Didžiausias yra sergamumas JAV, jis sudaro 125/100 000 vyrų. Dėl didėjančio profilaktinių tyrimų skaičiaus ypač daugėja ankstyvų prostatos vėžio formų, jis nustatomas anksčiau. Sergamumas ir ligotumas didėja, kadangi daugėja vyresnio amžiaus vyrų. Išsivysčiusiose šalyse vyro rizika susirgti prostatos vėžiu gyvenimo metu sudaro net 40%, tačiau mažiau nei 10% liga pasireiškia simptomais ir tik 3% yra mirties priežastisBott et al. Prostate cancer management: (1) an update on localised disease. Postgrad Med J 2003;79(936):575-80.. Tikimybė mirti dėl kitų priežasčių, ypač širdies ir kraujagyslių ligų, yra kur kas didesnė.

 Rizikos faktoriai ir prevencija 
 Amžius yra pagrindinis rizikos faktorius
 Paveldimumas, prostatos vėžio atvejai šeimoje: tėvui arba broliui diagnozuotas prostatos vėžys padidina riziką susirgti maždaug du kartusJohns et al. A systematic review and meta-analysis of familial prostate
cancer risk. BJU Int 2003;91(9):789-94.
 Yra duomenų apie apsaugantį fitoestrogenųOzasa et al. Serum phytoestrogens and
prostate cancer risk in a nested case-control study among Japanese men. Cancer Sci 2004;95(1):65-71. (daug turi soja) ir likopenoEtminan et al. The role of tomato products and lycopene in the prevention of prostate cancer: a meta-analysis of observational studies. Cancer Epidemiol Biomarkers Prev 2004;13(3):340-5. (daug yra pomidoruose) poveikį.
 Paveldimi genetiniai pakitimai (BRCA mutacijos) padidina riziką susirgti
 Lėtinis prostatitas ir kitos uždegiminės prostatos ligos, taip pat kai kurios lytiniu būdų perduodamos ligos dėl uždegiminio proceso prostatoje padidina prostatos vėžio riziką
 5-alfa-reduktazės inhibitorių grupės vaistai sumažina riziką susirgti prostatos vėžiuThompson et al. Finasteride decreases the risk of prostatic intraepithelial neoplasia. J Urol 2007;178(1):107-9.

 Simptomai 
Ankstyvų stadijų prostatos vėžys paprastai niekada nesukelia simptomų. Beveik visais atvejais ligos simptomai panašūs į gerybinės prostatos hiperplazijos:
 Dažnas šlapinimasis
 Šlapinimasis naktį (nikturija)
 Skausmingas, nemalonus šlapinimasis
 Kraujo pėdsakai šlapime (hematurija)
 Seksualinės funkcijos sutrikimai, apsunkinta erekcija ir ejakuliacija
Pažengusių stadijų vėžys sukelia įvairius simptomus, priklausomai nuo metastazių vietos. Dažniausiai prostatos vėžys plinta į kaulus, todėl ligoniai skundžiasi kaulų skausmais.

 Diagnostika 

 Ankstyva diagnostika ir profilaktiniai tyrimai 
Kadangi prostatos vėžiui būdinga lėtinė ligos eiga, nėra patikimų duomenų, kad ankstyvi profilaktiniai tyrimai prailgina ligonių išgyvenamumąSchröder et al. Screening and prostate-cancer mortality in a
randomized European study. The New England journal of medicine 2009;360(13):1320-8.. Praktikoje yra taikomas prostatos specifinio antigeno (PSA) nustatymas kraujyje. Daugėja duomenų, kad ankstyvas šio tyrimo taikymas yra priežastis nereikalingoms prostatos biopsijos ir netgi operacijoms, kurios turi komplikacijas, o ligonių išgyvenamumas kontroliuojant PSA neprailgėja. Greta PSA nustatymo atliekamas rektalinis tyrimas: prostatos apčiuopa per tiesiąją žarną. Tiek JAV, tiek Europos rekomendacijose siūloma prostatos diagnostinius tyrimus atlikti ne jaunesniame nei 40 metų amžiujeBryant et al. Screening for prostate cancer: an update. Eur Urol 2008;53(1):37-44.. PSA tyrimas atliekamas kas 2 metus, esant padidėjimui intervalą galima sutrumpintiSchröder et al. Early detection of prostate cancer in 2007. Part 1: PSA and PSA
kinetics. Eur Urol 2008;53(3):468-77.. Prostatos biopsija atliekama esant šiems kriterijamsNational Comprehensive Cancer Network (NCCN). Prostate Cancer Early Detection. Clinical Practice Guidelines in Oncology. V.2.2007. Fort Washington: NCCN; 2007.:
 PSA koncentracija >4 ng/L
 PSA koncentracijos staigus padidėjimas lyginant su prieš tai nustatyta verte
 Įtariant prostatos vėžį rektaliniu tyrimu
Aiškių rekomendacijų, kada reikia tirti ir kaip dažnai kontroliuoti PSA, nėra, 2012 metais JAV atliktas tyrimas parodė, kad PSA tyrimas neturi įtakos išgyvenamumui lyginant jį su šiuo tyrimu, atliekamu esant indikacijomsJ Natl Cancer Inst. 2012 Jan 18;104(2):125-32. doi: 10.1093/jnci/djr500. Epub  2012 Jan 6. http://www.ncbi.nlm.nih.gov/pubmed/22228146. 2014 metais paskelbti ERSPC tyrimo rezultatai, priešingai, rodo 22% mažesnį mirtingumą praėjus 11 metų periodiškai tirtų asmenų grupėje                
                Screening and prostate cancer mortality: results of 
the European Randomised Study of Screening for Prostate Cancer (ERSPC) at 13 years of follow-up. Schröder, Fritz H et al. The Lancet, Volume 384, Issue 9959, 2027 - 2035. 
 Prostatos biopsija 
Prostatos biopsija atliekama ultragarso tyrimų kontrolėje. Jos metu turėtų būti paimama 10–12 audinio mėginiųTurkeri et al. Transrectal ultrasonography versus digitally guided prostate biopsies in patients with palpable lesions on digital rectal examination. Br J Urol 1995;76(2):184-6.. Po procedūros rekomenduojama skirti antibiotikus. Prieš biopsiją atliekama vietinė anestezija, kas padaro procedūrą beveik neskausmingą. Biopsija gali būti atliekama tiek ligoninėje, tiek ir ambulatoriškai.

 Kiti tyrimai 
 Transrektalinis (per tiesiąją žarną atliekamas) ultragarsinis tyrimas gali suteikti papildomos informacijos
 Magnetinis branduolio rezonansas yra jautriausias vaizdinis tyrimas prostatos vėžio diagnostikai Hara et al. Dynamic contrast-enhanced magnetic resonance imaging (DCE-MRI) is a useful modality for the precise detection and staging of early prostate cancer. Prostate 2005;62(2):140-7.
 Esant kaulų skausmams patvirtinus prostatos vėžio diagnozę atliekama skeleto scintigrafija ieškant kaulų metastazių

 Klasifikacija 

 Stadija 
Prostatos vėžio stadija nustatoma pagal TNM klasifikaciją. T stadija nustatoma endoskopiniu ultragarso tyrimu, esant T3-T4 įtarimui atliekamas magnetinis branduolio rezonansas. Stadija T1-2 N0 M0 dažnai apibrėžiama kaip ankstyvos stadijos prostatos vėžys. Stadija T3-4 N0 M0 vadinama vietiškai išplitusiu vėžiu. Esant limfinių mazgų pažeidimui arba metastazėms kalbama apie išplitusią ligą.

Taip pat prognozės ir naviko agresyvumo nustatymui plačiai naudojama Gleasono gradavimo sistema.

 Rizikos grupės 
Ankstyvų stadijų prostatos vėžys skirstomas į rizikos grupes, kurios parodo ligos atsinaujinimo tikimybęD’Amico et al. Biochemical outcome after radical prostatectomy, external beam radiation therapy, or interstitial radiation therapy for clinically localized prostate cancer. JAMA 1998;280(11):969-74.:
 Maža rizika: Gleasono laipsnis <7, PSA <10 ng/L, TNM stadija cT1c, cT2a
 Vidutinė rizika: Gleasono laipsnis 7, PSA 10-20 ng/L, TNM stadija cT2b
 Didelė rizika: PSA >20 ng/L, Gleasono laipsnis >7, PSA >20 ng/L, TNM stadija T2c

 Gydymas 

 Neišplitusi liga 

 Aktyvus stebėjimas 
Esant neišplitusiai ligai, kuri nesukelia simptomų, galima ligą stebėti. Šiuo atveju svarbiausia apsispręsti, ar gydymas reikalingas, tam įvertinama vėžio rizika, paciento gretutinės ligos ir jo nuomonė. Didžioji dalis ligonių turinčių mažos rizikos navikus net ir negydomi miršta ne nuo prostatos vėžio, o dėl kitų priežasčių, apie tai gydytojas turi informuoti pacientą. Aktyvus stebėjimas siūlytinas tais atvejais, kaiKlotz et al. Active surveillance for prostate cancer: for whom? Journal of clinical oncology: official journal of the American Society of Clinical Oncology 2005;23(32):8165-9.:
 PSA <10 ng/L
 Gleasono laipsnis <7
 T1c, T2a stadijos
 Navikas randamas mažiau nei 3 biopsijos mėginiuose
 Biopsijos audinyje randama mažiau nei 50% naviko ląstelių
Pasirinkus stebėjimo taktiką rekomenduojama kas 3 mėnesius atliekamas PSA tyrimas, rektalinis tyrimas, taip pat kas 12–18 mėnesių rekomenduojama kartoti biopsijas. Tyrimai rodo, kad esant šiai situacijai ir mažos rizikos navikams beveik visi ligoniai miršta dėl kitų priežasčių, ne dėl prostatos vėžioDall’Era et al. Active surveillance for the management of prostate cancer in a contemporary cohort. Cancer 2008;112(12):2664-70., todėl reikia gerai pasverti gydymo sukeliamų komplikacijų riziką.

 Operacija 
Pirmojo pasirinkimo gydymas sergant neišplitusiu prostatos vėžiu yra radikali prostatektomijaBill-Axelson et al. Radical prostatectomy versus watchful waiting in early prostate cancer. The New England journal of medicine 2005;352(19):1977-84.. Operacijos tikslas yra pašalinti naviką sveikų audinių ribose. Gali būti taikoma laparoskopinė operacija, atvira operacija. Operacijos metu vidutinės ir didelės rizikos navikams gali būti pašalinami limfiniai mazgai. Dažniausios komplikacijos yra šlapimo nelaikymas ir erekcijos sutrikimai. Operacijos metu mirties rizika siekia iki 2%Heidenreich et al. European Association of Urology (EAU). EAU guidelines on prostate cancer. Arnhem: EAU; 2007..

 Radioterapija 
Radioterapija taip pat laikoma standartiniu prostatos vėžio gydymo metodu. Tyrimai rodo, jog standartinė spindulių dozė turėtų būti ne mažesnė kaip 70 Gy, jei taikoma perkutaninė radioterapijaDearnaley et al. Escalated-dose versus standard-dose conformal radiotherapy in prostate cancer: first results from the MRC RT01 randomised controlled trial. Lancet Oncol 2007;8(6):475-87.. Esant vidutinei ar didelei ligos rizikai po spindulinio gydymo 2–3 metus reikia skirti hormonų terapiją, kadangi ji prailgina ligonių išgyvenamumąPilepich et al. Androgen suppression adjuvant to definitive radiotherapy in prostate carcinoma--long-term results of phase III RTOG 85-31. Int J Radiat Oncol Biol Phys 2005;61(5):1285-90..

Kaip alternatyva švitinimui per odą gali būti taikoma brachiterapija, ypač esant mažos rizikos vėžiui. 

Prostatos brachiterapija – tai šiuolaikinis ir modernus prostatos vėžio gydymas jonizuojančiąja spinduliuote,kai jonizuojančios spinduliuotės šaltiniai (sėklos) patalpinami priešinėje liaukoje. Prostatos 
brachiterapijoje naudojami I-125 labai mažo dydžio šaltiniai, kurių 
dydis yra 4,5mm, o skersmuo 0,8mm. I-125 skildamas skleidžia spinduliuotę apie 60 dienų ir tokiu būdu naikina navikines ląsteles. Palyginti su išorine spinduline terapija (švitinimu) dozė navike būna 
didesnė (nuo 145Gy iki 190Gy), o aplinkiniai audiniai spinduliuotės veikiami mažiau. Taikant prostatos brachiterapiją, navikui galima skirti didesnę dozę nei nuotolinės spindulinės terapijos būdu.

Ilgalaikio ligonių stebėjimo duomenimis, pacientų išgyvenimo be ligos
atkryčio rezultatai po brachiterapijos ir radikalios prostatektomijos 
nesiskiria. Po priešinės liaukos brachiterapijos vėlyvųjų komplikacijų atsiranda retai.

Esant pažengusiam prostatos vėžiui galima taikyti suderintą spindulinį gydymą, kaip dozės padidinimui naudojama išorinio 
spindulinio gydymo ir didelės dozės galios brachiterapijos derinys. 

Brachiterapija gali buti taikoma recidyvavusio prostatos vėžio gydymui po spindulinės terapijos. 

 Vietiškai išplitusi liga 

 Operacija 
Prostatektomija – prostatos pašalinimo operacija šiuo atveju yra pasirinkimo gydymo metodasSaito et al. Outcomes of
locally advanced prostate cancer: a single institution study of 209 patients in Japan. Asian J Androl 2006;8(5):555-61.. Ligoniams rekomenduojama atlikti lifinių mazgų pašalinimo operaciją, pagal jos rezultatus (ligos pažeistų limfinių mazgų skaičių) vėliau sprendžiama dėl tolesnės gydymo taktikos. Taip pat išplėstinė limfinių mazgų pašalinimo operacija būtina esant T3 stadijos navikui. Po operacijos nenustačius limfinių mazgų pažeidimo papildomas gydymas hormonų terapija esant vietiškai išplitusiai ligai nėra būtinas.

 Radioterapija 
Per odą atliekama radioterapija skiriama kartu su hormonų terapija (trejus metus po švitinimo) yra gydymo standartas vietiškai pažengusiam prostatos vėžiuiWidmark A, Klepp O, Solberg A, Damber JE, Angelsen A, Fransson P, Lund JA,
Tasdemir I, Hoyer M, Wiklund F, Fossa SD. Endocrine treatment, with or without radiotherapy, in locally advanced prostate cancer (SPCG-7/SFUO-3): an open randomised phase III trial. Lancet 2009;373(9660):301-8.. Kaip ir vietiškai apribotam prostatos vėžiui, būtinas apšvitinimas mažiausiai 70–80 Gy doze. Hormonų terapija gali būti skiriama arba po radioterapijos, arba prieš ir po radioterapiją. Esant pT3 stadijai rekomenduojamas adjuvantinis gydymas radioterapija po operacijos. Taip pat radioterapiją galima taikyti ir esant ankstesnėms stadijoms, kai chirurginis gydymas nepašalina viso auglio – pjūvis yra per naviką.

Prostatos brachiterapijos metu prostata spinduliuojama labai lokaliai, iš vidaus, todėl galima realizuoti labai tiksliai daug didesnę dozė. Prostatos brachiterapija gali būti naudojant radioaktyvius implantus arba pritaikant specialias adatas. Šis gydymo metodas gali būti savarankiškas arba derinamas su išorine spinduline terapija.

 Hormonų terapija 
Neatliekant operacijos ir neskiriant radioterapijos viena iš gydymo galimybių lieka hormonų terapija. Prostatos vėžio ląstelės dažniausiai yra priklausomos nuo stimuliacijos hormonais (dihidrotestosteronu), be jų poveikio naviko augimas sustoja ar ženkliai sulėtėja. Tuo pagrįsta hormonų terapija, vaistais arba chirurginiais metodais sumažinant testosterono koncentraciją. Paprastai per keletą metų gydymo prostatos vėžys tampa atsparus ir nepriklausomas nuo hormonų poveikio. Hormonų terapija esant vietiškai apribotai ar vietiškai išplitusiai ligai prailgina laiką iki ligos progresavimo, tačiau neturi įtakos bendram išgyvenamumuiStuder et al. Immediate or deferred androgen deprivation for patients with prostate cancer not suitable for local treatment with curative intent: European Organisation for Research and Treatment of Cancer (EORTC) Trial 30891. J Clin Oncol 2006;24(12):1868-76.. Gali būti taikomi tokie hormonų terapijos metodai:
 Orchiektomija: sėklidžių pašalinimo operacija, šitaip pašalinant testosterono šaltinį
 Antiandrogenai yra vaistai, kurie blokuoja testosterono receptorius. Dažniausiai skiriami antiandrogenai yra bikalutamidas, ciproterono acetatas, flutamidas
 GnRH agonistai (LHRH agonistai) skatina liuteinizuojančio hormono sekreciją, tačiau hormono rezervai greitai išsenka ir jo koncentracija sumažėja, todėl atitinkamai mažėja ir testosterono sekrecija. Šios grupės vaistai yra buserelinas, goserelinas, leuprorelinas.
 Abiraterono acetatas yra citochromo CYP17 inhibitorius, kuris prisijungęs prie šio fermento slopina testosterono sintezę

 Metastazavusi liga 
Hormonų terapija yra pirmojo pasirinkimo gydymo metodas esant išplitusiai ligai. Ligai progresuojant arba atsinaujinus hormonų terapijos fone tiriama testosterono koncentracija kraujo serume. Jei ji pakankamai maža, prostatos vėžys vadinamas atspariu hormonų terapijai. Šioje situacijoje ligoniai gali būti gydomi chemoterapija. Nėra įrodymų, kad chemoterapiją pradėjus anksti ir nesant ligos simptomų ligoniams ji atneša naudą ir prailgina išgyvenamumą. Pirmojo pasirinkimo vaistas yra docetakselis kombinacijoje su prednizolonuTannock et al. Docetaxel plus prednisone or mitoxantrone plus prednisone for advanced prostate cancer. N Engl J Med 2004;351(15):1502-12.. Gydymas chemoterapija turi kur kas daugiau nepageidaujamų poveikių nei hormonų terapija. Negalint skirti chemoterapijos ar pacientui atsisakius jos, galimas gydymas prednizolonu ar deksametazonu.

 Kaulų metastazių gydymas 
Kaulai yra dažniausia prostatos vėžio metastazių vieta, o kaulų skausmai ir lūžiai yra vienas dažniausių simptomų esant pažengusiai ligai. Kaulų metastazės gali būti efektyviai gydomos:
 Radioterapija, apšvitinant pažeistas vietas, efektyviai sumažina skausmą ir ligos progresavimą
 Radionuklidai Ra 223, Stroncis 89, Samaris 153, suleisti į kraują prisijungia prie metastazių kauluose ir vietiškai spinduliuoja pažeistą sritį. 
 Bisfosfonatai yra efektyvūs gydant kaulų skausmus ir padeda išvengti lūžių
Efektyvus kaulų metastazių gydymui ir sumažinant lūžių riziką yra RANK ligando inhibitorius, monokloninis antikūnas denosumabas

 Šaltiniai 

 Nuorodos 
 Papildoma informacija apie prostatos vėžį

Kategorija:Onkologinės ligos